

Финансиско друштво ТИГО Фајнанс ДОО Скопје е современа компанија која применува иновативна и модерна технологија, посветена на корисниците. Нудиме брзи и лесни решенија за микрокредитирање на физички лица кои се достапни секому.

Нашиот тим се состои од професионалци од областа на финансии, грижа за корисници и ИТ. Поради брз раст на компанијата, повикуваме амбициозни лица да аплицираат на позицијата

**Специјалист за грижа на корисници**

Вистинскиот кандидат за оваа позиција е проактивен, флексибилен и ориентиран кон резултати, со цел градење на успешна компанија, притоа имајќи позитивен став во обезбедување на исклучителни услуги кон нашите корисници.

 **Позицијата вклучува:**

* Навремена и ефикасна телефонска услуга за корисници во контакт центар
* Пополнување на барања и аплицирање во име на корисници
* Едукација на корисници преку обезбедување транспарентни информации за производите и услугите
* Анализа на ризик и одобрување на кредити
* Нудење можност за продолжување на рок за отплата
* Постапување по потреби на корисници

На оваа позиција вработениот одговара пред Супервизор за електронско кредитирање.

**Профил на кандидат:**

* Задолжително искуство во контакт центар од најмалку 1 година
* Познавање на англиски јазик и MS Office
* Вештини за преговарање и убедување
* Одлични комуникациски и продажни вештини
* Внимание на детали и ориентираност кон резултати
* Флексибилност за работа во две смени во работно време 08.00-19.00, понеделник-сабота

 **Услови од компанијата:**

* Современа и најнова технологија
* Можност за напредување
* Динамични работни услови во брзорастечка компанија

Доколку сметате дека сте вистински кандидат кој може да изгради цврсто фокусирана организациска култура, Ве молиме испратете Ваша биографија и мотивационо писмо на македонски јазик преку полето Аплицирај.

Изборот ќе се изврши согласно условите и роковите во Законот за работните односи. ТИГО Фајнанс го задржува правото да не избере ниту еден кандидат.

Со аплицирање, кандидатот изјавува дека е согласен неговите лични податоци наведени во прикачените документи да бидат собрани и обработувани од ТИГО Фајнанс, во согласност со Законот за заштита на лични податоци. Кандидатот изјавува дека е запознаен дека неговите лични податоци се собираат и обработуваат со цел избор на кандидат за позицијата за која аплицира. Кандидатот има право во секое време да ја повлече дадената согласност за чување и обработка на неговите лични податоци.

Финансиско друштво ТИГО Фајнанс ДОО Скопје